Miestny úrad mestskej časti Bratislava-Petržalka

Z á p i s n i c a

z rokovania 32. zasadnutia Miestneho zastupiteľstva mestskej časti Bratislava-Petržalka konaného dňa 27. októbra 2009

Prítomní: podľa prezenčnej listiny.
Ospravedlnení: pp. Peter Guttman, Rastislav Pavlík, Michal Radosa, Dušan Figel,
Neospravedlnení: 0 
Počet poslancov sa v rokovacej sieni priebežne menil.
Otvorenie zasadnutia:
Zasadnutie otvoril p. Milan Ftáčnik, starosta mestskej časti. Privítal prítomných, hostí ako aj občanov a skonštatoval, že miestne zastupiteľstvo je uznášaniaschopné počtom prítomných poslancov 36, čo predstavuje 90 %.

Návrh na doplnenie a zmenu programu: 
starosta p. Ftáčnik navrhol vyradiť z rokovania, resp. nebude sa rokovať o: 

Bod č. 6 pozvánky: Návrh na podanie žiadosti o získanie finančných prostriedkov pre projekt SERVUTS PONTIS - Zelená cesta Kopčianska ul., Petržalka (materiál bol odsúhlasený „per rollam“). 
Bod č.7 pozvánky: Návrh na prerokovanie žiadosti o schválenie podmienky nájmu LUDUS pre spoločnosť VIA Productions, s.r.o. (materiál stiahnutý z rokovania MZ 29.9.2009).

Materiály zaradené do programu:
Do bodu rôzne:
13.A Návrh na vyhlásenie verejnej obchodnej súťaže na dlhodobý prenájom objektu na Tupolevovej ul. č. 7a.
p. Miškanin, prednosta - navrhol v bode Rôzne losovanie výlepových plôch pre subjekty kandidujúce vo voľbách do orgánov samosprávnych krajov.

Hlasovanie o navrhnutom programe rokovania: za 36, proti 0, zdržal sa 0- program bol schválený.

Voľba návrhovej komisie: 
Do návrhovej komisie boli navrhnutí:  p. Karol Nitranský,
	   p. Marianna Bakerová,
	   p. Ľudmila Farkašovská.
Hlasovanie: za 36 , proti 0 , zdržal sa 0 - návrhová komisia bola schválená.

Voľba overovateľov zápisu: p. Tomáš Mikus,
				 p. Alexandra Petrisková.

Hlasovanie: za 36, proti 0, zdržal  sa 0 - návrh na overovateľov bol prijatý.
----------

1.	Kontrola plnenia uznesení miestneho zastupiteľstva splatných k 30. 9. 2009_______

Bez úvodného slova.
Diskusia:
p. Augustín - upozornil na dôsledné dodržiavanie uznesenia č. 40/2007, v súvislosti s vydaním územného rozhodnutia pre Južné mesto C1, ktoré komisia 3x zamietla,
p. Čapčeková – upozornila na uznesenie č. 354, nie je zverejnená informácia o dotáciách na internetovej stránke mestskej časti,
p. Lexmann - uznesenie č. 357 z 7.4.2009 ukladá vypracovať správu o studniach, toto bolo vykonané, chýba druhá časť, ako MČ naloží s týmto majetkom, v prípade využívania časti vodovodov vyčísliť náklady, navrhol termín odpočtu marec 2010,
p. Augustín - žiadal vykonanie odpočtu dotácií a uviesť ich internete,
p. Lackovičová - denne sa spracovávajú, na interenet sa dávajú len pridelené, nie rozpracované dotácie,

Hlasovanie: prítomných: 36, za 36, proti0, zdržal sa  - 0 - návrh bol prijatý.

Záver:
Uznesenie č. 451
----------

2.	Informácia o plnení Realizačného plánu Programových priorít samosprávy mestskej časti Bratislava-Petržalka do konca sptembra 2009 _____________________________
	
	Materiál uviedol starosta, odporučil ho zobrať na vedomie.

	Diskusia:
	p. Novota – požiadal o predloženie odpočtu do komisií na vyjadrenie,
	p. Janota – požiadal o predloženie materiálov v papierovej podobe,
p. Kováč – poukázal na vyhodnotenie: úloha je buď splnená alebo nesplnená, vtedy treba uviesť dôvod nesplnenia.

	Návrhová komisia obdržala jeden pozmeňujúci návrh od p. Novotu, ktorý požaduje doplniť uznesenie:
	„...a žiada prerokovať informáciu o plnení realizačného plánu programových priorít samosprávy MČ Bratislava-Petržalka do konca novembra 2009 vo všetkých komisiách MsZ.“

Hlasovanie: prítomných 34, za 34, proti 0, zdržal sa 0 - návrh bol prijatý.

Záver:
Uznesenie č. 452
----------

3.	Predbežné stanovisko k technicko-ekonomickej štúdii: koľajová trať na území mestskej časti Bratislava-Petržalka___________________________________________

Materiál uviedla Ing. arch. Kordošová, - vedúca oddelenia územného rozvoja a dopravy 
Výklad ku štúdii vykonal Ing. arch. Vasek z odd. ÚRaD – z hľadiska urbanizácie je najmenej konfliktný, ale aj najdrahší podpovrchový variant.
p. Ftáčnik – informoval o odborných poradách, ktoré zvoláva p. Fabor, splnomocnenec primátora hlavného mesta SR Bratislavy pre dopravu, k dnešnému dňu nebolo prijaté jednotné stanovisko, navrhnuté tri varianty - povrchový, polozapustený a zapustený 
Poslanci hlasovaním odsúhlasili vystúpenie Ing. Fabora – optická väčšina za.
Ing. Fabor – objasnil etapovitosť riešenia, aj z pohľadu ekonomiky od roku 2003, kedy sa mesto uznieslo na budovaní električky
-	výstavba železnice hradená z rozpočtu železníc (do r. 2015),
-	výstavba električkovej trate – z rozpočtu mesta (do r. 2011),
-	združená (duálna) trať – hradená z kohézneho fondu – financovanie do výšky 1,3 mld. Sk (r. 2012 – 2015),
-	úsek prepojenia od Dunaja nie je finančne doriešený,
-	podpovrchový variant je o 40% drahší ako povrchový.
	
	Diskusia:
	p. Nitranský – chýba posudok VÚD Žilina z roku 2003,
p. Košina - je za racionálne riešenie dopravného koridoru s vybudovaním bulváru, križovatiek, zapojiť aj súkromný sektor,
p. Plšeková – požaduje nerozdeliť Petržalku ako Einsteinova ul., 
	- SDKÚ podporuje zapustený variant,
	- odporúča združiť prostriedky železnice, štátu a mesta na var. C 2a.
	p. Belohorec - chýba ekonomické hodnotenie – investičné náklady,
			- zvážiť dopad stavby na Petržalku, podporuje podpovrchový variant.
p. Brath - celý koridor nie je komplexne riešený, v trase B je riešená len koľajová doprava, nie je vyčíslené koľko to bude stáť,
	p. Belohorec - faktická poznámka - duálny systém vlak/električka majú rozdielne napätia,
	p. Mikus - stanovisko Občianskeho klubu – podporiť alternatívu navrhnutú mestom,
p. Baranovič – poslanec mestského zastupiteľstva – projekty neriešia vnútropetržalský systém dopravy – električku, do vybudovaného systému zaradiť zapustený variant,
	p. Kugla - zástupca Iniciatívy za ekologickú dopravu:
	1. súhlasí s podpovrchovým variantom, odporúča budovať len jeden dopravný systém – nie električku, duálna prevádzka je prežitok,
	2. k etapizácii – z električkových peňazí sa dá financovať červený úsek,
	3. nie sú riešené stanice ako prestupné,
	p. Pätoprstá – ako príklad zlého riešenia poukázala na estakádu cez Považskú Bystricu
	- riešením je spojenie metra a železnice,
	- chýba celomestské dopravné riešenie,
	- odporúča investovať do podpovrchového variantu,
p. Čapčeková - dáva do pozornosti stanicu „Rajská zahrada“ v Prahe, pekná povrchová zastávka,
	p. Kríž – je treba rozhodnúť o vedení koľajovej dopravy cez Petržalku, nie o type,
	p. Rusnok - podal návrh na prerušenie diskusie,
p. Kimerlingová - ako neodborníci sa k tomuto nemôžu poslanci vyjadriť, je tu veľa otázok, rozchod koľajníc atď, odborníci musia navrhnúť prijateľné riešenie.

	Návrhová komisia obdržala 4 návrhy na zmenu uznesenia od p. Plšekovej, ktorá požadovala o každej zmene hlasovať osobitne:
	1. „A+B - vypustiť v časti „Z hľadiska prevádzkovania dopravného systému.“ text:
	Prevádzku súčasne električkového vozidla (vlaku) a železničného vozidla (vlaku) - „duálnu prevádzku“ v úseku od zastávky Chorvátske rameno až do Janíkovho dvora odporúčame s tým, že „duálna prevádzka“ bude po zrealizovaní tunelového prepojenia popod Dunaj prevádzkovaná aj na rozchod 1435 mm“.
	a nahradiť textom:
	„Neodporúčame koľajovú trať na území mestskej časti Petržalka riešiť ako duálnu, ale len v rozchode 1435 mm. Nerealizovať dočasnú 1. etapu, ale od začiatklu budovať  cieľový stav označený ako 2. etapa.“
      Hlasovanie:  za 12, protii 2, zdržali sa hlasovania 18 - návrh nebol prijatý.

2.	v časti  „vo vzťahu k platnej územnoplánovacej dokumantácii“.
vypustiť body 3 a 4. Odôvodnenie - keďže táto zmena znamená vypustenie električkovej dopravy, vozovňa a obratisko električiek sa stáva neaktuálne.
Hlasovanie:  za 12, proti 1, zdržali sa 21 - návrh nebol prijatý.

3.	v časti „Záver“ vypustiť bod:
z hľadiska prevádzkovania - viariant duálnej prevádzky, po zrealizovaní  tunelového prepojenia popod Dunaj prevádzkovaný aj na rozchod 1435 mm.
Hlasovanie:  prítomných 34, za 13, proti 0 zdržal sa 21 - návrh nebol prijatý.

4.	C do časti závery doplniť:
„Zastávku Einteinova a stanicu Janíkov dvor v miestach križovania existujúcej železničnej trate a trate budúceho NS MHD riešiť ako prestupné“.
Hlasovanie:  za 12, proti 0, zdržal sa 20 - návrh nebol prijatý.
 
Hlasovanie o pôvodnom návrhu uznesenia:  za 23, proti 8, zdržali sa 3 - návrh bol prijatý.
Záver:
Uznesenie č. 453
----------

4.	Zriadenie Materskej školy Fedinova ul. č. 7 a zriadenie školskej jedálne pri Materskej škole Fedinova ul. č. 7 /Výdajnej školskej jedálne pri Materskej škole Fedinova 7._______________________________________________________________
     
	Materiál uviedla p. Poláková, vedúca oddelenia školstva kultúry a športu.
Prítomný aj p. Lezo, v prípade záujmu podá informácie.
	
	Diskusia: 
p. Belohorec - predseda finančnej komisie - tento materiál bol v komisii prerokovaný, súhlasia so zriadením MŠ s vlastnou kotolňou. Nedoriešená je otázka stravovania, odporúča zvážiť možnosť poskytovania stravy iným škôlkam.
p. Janota - prihovára sa za výdajňu obedov, predložiť materiál ohľadom centrálnej vývarovne aj pre ostatné zariadenia,
	- nie sú presné údaje o skutočných počtoch obyvateľov a det,
p. Mikus - za Občiansky klub vyjadruje názor využiť objekt MŠ na Fedinovej ako zariadenie sociálnych služieb,
	- podal návrh uznesenia na vypracovanie koncepcie racionalizácie školských jedální na území mestskej časti,
	- odporúča vykurovanie vlastnou kotolňou.
p. Lukačková – odporúča:
		1. schváliť zaradenie do siete škôl,
		2. zvážiť otázku výdajne, skôr školská jedáleň,
		3. vykurovanie vlastnou kotolňou,
		4. využiť financovanie z úveru,
		5. doriešiť otázku rekonštrukcie elektrických zariadení,
p. Plšeková - za klub SDKÚ-DS odporúča schváliť body č. 1, 2A ,3A, 4, rekonštruovať z úveru, zriadiť 7-triednu MŠ so školskou jedálňou,
	- podporila vypracovanie materiálu o racionalizácii školského stravovania,
	- vysúťažiť vo verejnej súťaži plynovú kotolňu,
	- stavebný dozor nech zabezpečí Stredisko služieb školám,
p. Dragúň – odporúča vlastné vykurovanie, najprv urobiť prehľad potreby jedální pre MŠ, upresniť náklady,
	p. Plšeková - faktická poznámka – vybudovať jedáleň v tomto objekte,
p. Kováč – MŠ Strečnianska má skúsenosť s plynovou kotolňou návratnosť za 4 roky, je za vybudovanie jednej centrálnej vývarovne a inde iba výdajne stravy, takto príde k úspore,
p. Poláková - upozornila na vyhlášku ministerstva školstva o školských stravovacích zariadeniach (počet zamestnancov na veľkosť MŠ),
p. Lezo - plynová kotolňa je najlepšie riešenie, odporúča zriadiť plnohodnotnú jedáleň, centrálny rozvoz stravy je zložitý, nákladný, časový a hygienický problém.

	Návrhová komisia dostala jeden doplňujúci návrh od poslanca Mikusa:
	„MZ ukladá prednostovi vypracovať koncepciu racionalizácie školských jedální do 31.12.2009“

Hlasovanie: prítomných 34, za 33, proti 0, zdržal sa 1 - návrh bol prijatý.

Hlasovanie o jednotlivých bodoch uznesenia:
č. 1- zaradenie MŠ do siete škôl....: za 34, proti 0, zdržal sa 0 – návrh bol prijatý.
č. 2a – zaradenie školskej jedálne do siete škôl...: za 25, proti 1, zdržal sa 8 – návrh bol prijatý.
č. 3a – vykurovanie vlastnou plynovou kotolňou: za 33, proti 0, zdržal sa 1 – návrh bol prijatý.
č. 4 – náklady na rekonštrukciu vo výške 328 220 € riešiť v rozpočte na rok 2010: za 34, proti 0, zdržal sa 0 – návrh bol prijatý.

Záver:
Uznesenie č. 454
----------

5.	Žiadosť o premenovanie Nového mosta na Most SNP___________________________

	Pán Ftáčnik otvoril prerokovanie materiálu, názvoslovná komisia navrhuje alternatívu č. 1 MR navrhla alternatívu č. 3, odporúča schváliť alternatívu č. 2.
	
	Diskusia: 
	p. Belohorec- odporúča alternatívu č. 1 – verejnú diskusiu,
	p. Košina - odporúča alternatívu č. 3,
p. Janota - nie je vhodné dva verejné priestory pomenovať zhodným názvom, navrhuje hľadať miesto pre pomenovanie po Vrbovi a Veczlerovi,
	p. Lexmann – odporučil hlasovať najprv za alternatívu č. 3.
     Hlasovanie za alt. č. 3: prítomných 32, za 26, proti 0, zdržal sa 6 - návrh bol prijatý.
	
	Záver:
Uznesenie č. 455
----------

6.	Návrh na podanie žiadosti o získanie finančných prostriedkov pre projekt SERVUS PONTIS - Zelená cesta Kopčianska ul., Petržalka_______________________________ 
	
	Miestne zastupiteľstvo mestskej časti Bratislava-Petržalka hlasovaním „per rollam“ v dňoch 6. a 7. októbra 2009 prijalo uznesenie č. 450.
----------

7.	Návrh na prerokovanie žiadosti o schválenie podmienky nájmu LUDUS pre spoločnosť VIA Productions, s.r.o. (materiál stiahnutý z rokovania MZ 29.9.2009)

 	Materiál bol stiahnutý z rokovania.
----------

8.	Správa z poslaneckého prieskumu športového areálu na Budatínskej ul. č. 61 

	Pán Kováč, 1. zástupca starostu uviedol materiál, menená bola projektová dokumentácia, realita nesúhlasí so schválenou projektovou dokumentáciou, menil sa trávnik, nebola urobená pod trávnik drenáž, zo zmlúv boli vypustené mestská časť aj MŠKI.
	Poslanci p. Kováč, Radosa, Košina, Čapčeková za prítomnosti prednostu p. Miškanina a pánov Dovrtila, Kianičku, Čapčeka, Medveďa vykonali poslanecký prieskum a obhliadku areálu ZŠ Budatínska 61 dňa 9.10.2009 predložili o tomto zápis.

Diskusia:
p. Hrdlička – nedoriešená otázka vzťahu k pozemku – patrí mestu a je zverený škole, mala byť urobená zmluva o prenájme so zadefinovaním podmienok .
p. Čapčeková - zmluvu o prenájme má MŠKI, ak nemali zmluvný vzťah s firmou MARO ako mohla firma stavať, ako je možné teraz postupovať?  Kde má trénovať MŠKI? 
p. Baranovič, poslanec MsZ – poukázal na zlé podmienky pre deti, navrhuje okamžite rokovať s darcami a dohodnúť stavebný dozor - je to majetok mestskej časti, potrebné urobiť zmluvu s MŠKI o správe ihriska. 
	- vstup p. Vengloša do MŠKI zabráni tréningu petržalským deťom.
	p. Kováč – dal doplnok uznesenia (body č. 1 -6) zo správy z prieskumu.

	Návrhová komisia dostala návrh uznesenia podaný p. Kováčom 
1.	Mestská časť musí nadobudnúť vlastnícke právo k budovanému dielu - navrhujeme uzavretie bezodplatných zmlúv o prevode diela príp. postúpenie práv a povinností objednávateľa s tým, že ich súčasťou by mali byť garancie, že všetky realizované práce a dodávky už boli uhradené.
2.	Objektivizovať, ktorý z vytýkaných nedostatkov (nedorobkov) je porušením zmluvy o dielo, kedy ide o akceptovanú alebo akceptovateľnú zmenu projektu a kedy o prácu nad rámec projektu.
3.	Chyby diela reklamovať s tým, že pred prevzatím diela podľa bodu 1) požiadame o ich reklamáciu FC ARTMEDIA, a.s. v časti VIENNA GATE 3 a.s.
4.	Rokovať so spoločnosťou VIENNA GATE 3, a.s. o doplatení ostávajúcej čiastky 
  	 a odborne posúdiť nárok na túto úhradu.
5.	V prípade neuhradenia ostávajúcej čiastky VIENNA GATE 3, a.s. príp. úhrady v nižšej sume rozhodnúť o poradí a čase realizácie jednotlivých častí areálu (odporúčame prostredníctvom uznesenia miestneho zastupiteľstva). V tomto roku je potrebné odstrániť nedostatky brániace užívaniu hlavného ihriska alebo spôsobujúce jeho poškodzovanie.
6.	Po prevzatí diela proces štandardizovať:
-	vymenovať stavebný dozor zo strany mestskej časti,
-	v prípade nedokončených častí, na ktoré sa vzťahovala pôvodná súťaž pokračovať v ich realizácii s pôvodným zhotoviteľom (s výnimkou prípadu ak dôjde k ukončeniu zmluvného vzťahu alebo odstúpením od zmluvy),
-	na práce, na ktoré sa nevzťahovala pôvodná súťaž na výber zhotoviteľa realizovať verejné obstarávanie formou e-aukcií.“

p. Miškanin - projekt revitalizácie sa začal v minulom období, zmluva o spolupráci bola schválená v MZ (popis zodpovednosti, predkladanie správ, bol odsúhlasený prenájom na 15 rokov), 
	- MŠKI spracoval projektovú dokumentáciu, tu bola zadefinovaná povinnosť investora. MZ neodsúhlasilo žiadne zmeny projektu, 
	- MÚ zorganizoval 4x kontrolné dni za účasti MÚ, MŠKI a p. Čapčekovej,
	- zmeny v projektovej dokumentácii odsúhlasoval zástupca MŠKI p. Luhový,
	- došlo k úspore cca 3 mil. Sk na DPH tým, že bolo vykonané dielo .
p. Ftáčnik - máme darovacie zmluvy na 10. mil. Sk, ihrisko musí mať svojho pána, MŠKI malo mať stavebný dozor, prvú správu sme dostali od MŠKI v 1. polroku 2009 bola aj posledná.
p. Kováč - chyba sa stala, zmluvy boli zle formulované, vypustili zo zmluvy MČ aj MŠKI.
p. Ftáčnik - DPH zaplatí darca, mestská časť doplatila na dôveru MŠKI. 
	
Hlasovanie o uznesení vrátane doplnku prednesenom p. Kováčom: za 31, proti 0 , zdržal sa 0 - návrh bol prijatý.

Záver:
Uznesenie č. 456
----------

9.	Návrh na preschválenie uznesenia MZ č. 444 z 29.9.2009
   
Starosta, p. Ftáčnik - zdôvodnil nepodpísanie uznesenia č. 444 - považol ho za protiprávne.

	Diskusia:
	p. Kováč - ak nebude z procesného auditu výsledný efekt, navrhuje nezaplatiť faktúru.
	p. Kimerlingová - už je zmluva podpísaná, podá písomnú zmenu na doplnenie uznesenia.

	Návrhová komisia prijala pozmeňujúci návrh poslankyne Kimerlingovej:
	Doplniť do bodu 2: „preberací protokol bude podpísaný až po prerokovaní auditu 	v MZ.“

	Hlasovanie: prítomných 24, za 24, proti 0,  zdržal sa 0 - návrh bol prijatý.

 	Záver:
Uznesenie č. 457
----------

10.	Správa z kontroly vybavovania sťažností a petícií za obdobie od 1. januára 2009 do 30. júna 2009 príslušnými oddeleniami Miestneho úradu mestskej časti Bratislava-Petržalka._______________________________________________________________
		
	Pán Fiala miestny kontrolór uviedol materiál. Všetky materiály sú k nahliadnutiu.
	
	Diskusia:
p. Kimerlingová - správa je prehľadná, upozornila na petíciu za pomenovanie ulice okolo Draždiaka, ktorej nebolo možné vyhovieť
	
	Hlasovanie o pôvodnom návrhu: prítomných  24, za 24, proti 0,  zdržal sa 0 - návrh bol prijatý.

 	Záver:
Uznesenie č. 458
----------

11.	Správa z kontroly plnenia opatrení prijatých na odstránenie a nápravu nedostatkov zistených útvarom miestneho kontrolóra pri kontrole hospodárenia Materskej 	školy Bradáčova č. 4, Bratislava_________________________________________________

	Pán Fiala, miestny kontrolór, uviedol materiál.

Hlasovalo sa bez diskusie.

Hlasovanie:  prítomných 25, za 25, proti 0 , zdržali sa 0   – návrh bol prijatý.

	Záver:
viď uznesenie č. 459
----------

12.	Odpovede na interpelácie a nové interpelácie__

p. Belohorec podal tri interpelácie: 
1.	na starostu za výrub stromov na Krasovského ulici, tie, čo zostali, mali byť chránené debnením – žiadal zabezpečiť,
2.	na prednostu orezať stromy na Belinského ul. 10 – 16 a 18 - 24, stromy presahujú na chodník,
3.	na starostu - oprava chodníkov na Belinského 24 smer Ševčenkova ul., chodník používajú motoristi na zaparkovanie áut, je tu jama cca 15 cm hlboká, smerom k súdu aj diera bez kanálového poklopu prekrytá plechom.
 
p. Kríž:
Interpeloval prednostu vo veci opravy pontónového mosta cez Chorvátske rameno:
„Na Topoľčianskej ulici sa nachádza lávka/pontónový mostík cez Chorvátskej rameno. Na tomto mostíku je natrhnuté kovové madlo, čo predstavuje vážne bezpečnostné riziko. Žiadam o upevnenie kovového madla.“

p. Šmotlák - žiada vyčísliť náklady na zabezpečenie merača hluku, pre mestskú políciu pre prípady narúšajúce nočný pokoj.

	p. Lucká podala tri interpelácie:
1. interpeluje prednostu vo veci riešenia problému kontajnerového stojiska na Ševčenkovej ul. 27
          „Žiadam Vás o zabezpečenie poriadku v nepoužívanom kontajnerovom stojisku pri bytovom dome na Ševčenkovej ul. 27, z ktorého sa stala skládka nepotrebného tovaru. Neúnosná situácia tam trvá už niekoľko týždňov. Je zrejmé, obyvatelia tohto domu používajú jednu (oplotenú) časť - druhá časť je tiež zastrešená sa stala vhodným priestorom na nelegálnu skládku odpadu.“

	2. interpeluje prednostu vo veci chodníka pri Daňovom úrade na Ševčenkovej ulici:
	„Už v minulosti som podala interpeláciu na vybudovanie chodníka od Daňového úradu smerom k Belinského ulici (pozdĺž Ševčenkovej). Dostala som vtedy odpoveď, že vybudovanie chodníka je možné. Žiadam Vás, aby ste na základe tejto odpovede zapracovali do rozpočtu na rok 2010 finančné prostriedky na realizáciu tohto projektu.“

	3. interpeluje prednostu - poslanecký podnet:
	„Dávam poslanecký podnet na prešetrenie možnosti vybudovania šikmých státí pre autá na Markovej ulici vľavo (smerom od Tupolevovej ulice). Autá tam aj tak parkujú, aj keď takto zaberajú väčšinu chodníka pre peších. Markova ulica je slepá, sú tam tri výškové domy a obyvatelia často parkujú na okolí ihrísk, prípadne aj priamo v priestoroch SKATE PARKU“.
	    
13.	Rôzne 
A.	Návrh na vyhlásenie obchodnej verejnej súťaže na dlhodobý prenájom objektu na Tupolevovej ul. č. 7a, Bratislava______________________________________

p. Plšeková - dnes sa dozvedeli, že VIA Productions odstupuje od zmluvy - navrhuje prerušiť rokovanie o tomto bode,
	p. Čapčeková – podporila návrh p. Plšekovej,
p. Kimerlingová – navrhla zakotviť do podmienok, zrušiť súťaž a brať to ako prípad osobitného zreteľa,
p. Kováč - § 287 ods. 2 doplniť v zmysle obchodného zákonnníka, tento návrh si osvojuje - autoremedúrou a zapracuje.

Hlasovanie o prerušení rokovania: prítomných 27, za 20, proti 1, zdržali sa 6 - rokovanie k materiálu bolo prerušené.
----------

p. Ftáčnik – informoval o potrebe stanoviska mestskej časti k návrhu VZN mesta o platbách v sociálnych zariadeniach, odporučil dať dôveru komisii sociálnej.

Rokovanie viedol prvý zástupca starostu, p. Kováč.

p. Lucká - predniesla návrh uznesenia, ktorým žiada vybudovať parkovisko na Markovej ulici.
p. Fiala - vyzval vypracovať materiál o držaní psov v MČ Petržalka, pokutovať ľudí za nedodržiavanie patričných  predpisov. 

p. Plšeková - upozornila na parkovanie pred DK Zrkadlový háj, VÚB zabrala parkovisko, je osadená neplatná dopravná značka, právny subjekt je KZP nie DK ZH, je tu problém s parkovaním pri konaní kultúrnych akcií, zaparkované autá dostávajú „papuče“ – žiadala, aby úrad situáciu doriešil,
	- žiadala informáciu o realizácii výmeny okien v ZŠ, niektoré školy nie sú nacenené, 
	- ako bol vyberaný stavebný dozor, ako je financovaný, údajné neplnenie si povinností (školy nahrádzajú prácu stavebného dozoru, napr. na ZŠ Prokofievova sú rozbité sklá po výmene okien).
p. Miškanin - zmluvne je dohodnutý stavebný dozor aj inžiniering, neboli tlmočené nedostatky ani výhrady
	
	Návrhová komisia dostala návrh uznesenia od poslankyne p. Luckej
	„MZ žiada prednostu, aby na najbližšie zasadnutie MZ predložil návrh na vybudovanie parkoviska na Markovej 5, náklady na jeho vybudovanie z Fondu statickej dopravy.

Hlasovanie:  za 13, proti 0, zdržali sa 8 – návrh bol prijatý.

Záver:
Uznesenie č. 460
---------

p. Baranovič – požadoval riešenie dopravy na Holíčskej ulici: zjednosmerniť alebo prehradiť cestu.

p. Kováč – pripomenul, že na verejné obstarávanie na elektronické aukcie je potrebné naplánovať peniaze, musí byť zverejnené v Bruseli.

p. Paulenová – požiadala o účasť zástupcov politických klubov na losovaní výlepových plôch pre voľby do orgánov samosprávnych krajov.
	
p. Kováč - poďakoval prítomným za účasť a ukončil zasadnutie.

K zápisnici z rokovania miestneho zastupiteľstva dňa 27. októbra 2009:

____________________________                         __________________________
Doc. RNDr. Milan Ftáčnik, CSc.			Ing. Marián Miškanin, PhD.
	starosta	prednosta

Overovatelia zápisu: _________________________
  Ing. Alexandra Petrisková

			_________________________
                                      Ing. Tomáš Mikus

Zapísala:		_________________________
	Helena Čierníková